Foto: Pixsell/Davor Javorovic/Facebook

SVEĆENIK Andrija Vrbanić iz siromašnog slavonskog sela Ivanovac voli Mercedese.



>> Slavonski svećenik kupio luksuzni Mercedes: "Zar ga vi ne bi kupili da možete?"



Pregledom don Andrijinog Facebook profila može se vidjeti kako voli i svoju mušku pjevačku skupinu Baje. Često objavljuje fotografije s gaža, upotpunjujući ih "šaljivim" opisima.



Osim objava s tamburaških turneja, ovaj božji pastir putem popularne društvene mreže često izražava i svoje svjetovne poglede.



Baja i ustaše



Sudeći po njegovom javnom Facebook profilu, don Andrija Vrbanić, osim što voli njemačke automobile, također voli iskazivati svoju privrženost ružnom dijelu hrvatske prošlosti. Naime, njegov profil preplavljen je ustaškom ikonografijom i ustaškim pozdravima.



Tako pod Bajinim imenom možemo vidjeti klempave samoglasnike, šahovnice s prvim bijelim poljem, jezične vratolomije pisane caps lockom te sav ostali nacionalistički virtualni folklor poznat u tom dijelu interneta.



































